Diari Oficial de la Generalitat Valenciana


Sumari del DOGV 4653, del 18-12-2003 (2003/13208)

RESOLUCIÓ de 9 de desembre de 2003, del director de l'Entitat Pública de Transport Metropolità de València, per la qual es convoquen proves per a l'obtenció del carnet de conductor de taxi en l'Àrea de Prestació Conjunta de València.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4653

Data del DOGV
:   18-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13354


Data del document
:   09-12-2003

Organisme emissor
:   Entitat Pública de Transport Metropolità de València

Tipus de document
:   Resolució

Descriptors 

:   * València
    * permís de conducció
    * transport públic
    * automòbil
    * examen
    * taxi

RESOLUCIÓ de 9 de desembre de 2003, del director de l'Entitat Pública de Transport Metropolità de València, per la qual es convoquen proves per a l'obtenció del carnet de conductor de taxi en l'Àrea de Prestació Conjunta de València. [2003/X13381]
  
La Resolució de 7 de gener de 1997, de la Direcció General de Transports (DOGV núm. 2908, de 14 de gener), estableix que les proves per a l'obtenció del carnet de conductor en les àrees de Prestació Conjunta de la Comunitat Valenciana seran convocades per l'òrgan competent. La Resolució de 30 de març de 1998, dictada per la mateixa Direcció General (DOGV núm. 3233, de 30 d'abril) preveu que les proves seran convocades amb una periodicitat mínima de dues voltes a l'any (maig i novembre), tot possibilitant la realització de convocatòries extraordinàries. Les resolucions esmentades foren adoptades en virtut de les competències atribuïdes a la Direcció General de Transports en virtut de l'Ordre de la Conselleria d'Obres Públiques, Urbanisme i Transports, de 20 de desembre de 1996 (DOGV núm. 2902, de 3 de gener de 1997).
  
Els articles 4.2, a) de la Llei 9/2000 de la Generalitat Valenciana, de constitució de l'Entitat Pública de Transport Metropolità de València (DOGV núm. 3889, de 30 de novembre), i 3.2, a) dels Estatuts, aprovats per Acord del Consell de la Generalitat Valenciana de 5 d'octubre de 2001 (DOGV núm. 4105, d'11 d'octubre), atribueixen a esta Entitat les competències en matèria de gestió administrativa del taxi en l'Àrea de Prestació Conjunta de València.
  
En atenció a tot el que s'ha exposat i de conformitat amb l'article 23 dels Estatuts de l'Entitat Pública de Transport Metropolità de València, resolc:
  
Primer. Convocar la realització de les proves per a l'obtenció del carnet de conductor de l'Àrea de Prestació Conjunta de València, en el dia, hora i lloc esmentats en l'apartat A) de l'Annex de la present resolució.
  
Segon. El Tribunal qualificador estarà integrat pels membres relacionats en l'apartat B) de l'Annex de la present resolució.
  
Tercer. Les sol·licituds podran presentar-se entre els dies 10 i 30, ambdós inclosos, del mes de gener de 2004, al Registre de l'Entitat Pública de Transport Metropolità de València o per qualsevol de les formes establertes en l'article 1 del Decret 130/1998, de 8 de setembre, del Consell de la Generalitat Valenciana.
  
Quart. Els requisits dels aspirants, així com de les sol·licituds i la documentació que haja d'acompanyar-s'hi, el procediment i terminis per a l'exposició de llistes provisionals i definitives, el desenvolupament, contingut i programa de les proves, així com els resultats dels exàmens, s'ajustaran al que disposa l'Annex I de la Resolució de 30 de març de 1998, de la Direcció General de Transports, per la qual s'estableixen les bases de les proves per a l'obtenció del carnet de conductor de taxi en les àrees de prestació conjunta existents a la Comunitat Autònoma Valenciana.
  
Quint. Les llistes provisionals i definitives d'admesos i exclosos així com la d'aprovats seran exposades al tauler d'anuncis de l'Entitat Pública de Transport Metropolità de València.
  
La present convocatòria i tots els actes administratives que se'n deriven podran ser impugnats en els casos i en la forma establerta en l'article 4.5 dels Estatuts de l'Entitat Pública de Transport Metropolità de València, aprovats per Acord del Consell de la Generalitat Valenciana, de 5 d'octubre de 2001, i en els articles 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjudici que puguen exercir-se qualssevol altres recursos que s'hi estimen oportuns.
  
ANNEX
  
A) Realització de l'examen.
  
Dia: 28 de febrer de 2004
  
Hora d'inici: 9 del matí.
  
Lloc: Universitat de València, Campus dels Tarongers-Aulari Nord (Aula 101), av. dels Tarongers, s/n (València).
  
B) Composició del Tribunal qualificador.
  
?Tribunal titular:
  
President: José Moltó Orduña, cap de l'Àrea Econòmica Administrativa ETM.
  
Secretari: César González Ramos, assessor jurídic ETM.
  
Vocal: Adela Juan Navarro, assessora jurídica ETM.
  
- Tribunal suplent:
  
President: Gregorio Haro Javaloyes, cap de l'Àrea de Sistemes de Peatge, Comunicacions i Informàtica ETM.
  
Secretària: Carmen Revuelta Gutiérrez, cap del Gabinet de Direcció ETM.
  
Vocal: Javier Amo López, responsable del Departament de Comptabilitat ETM.